René Cassin Saria

«René Cassin» Saria  Eusko Jaurlaritzak urtero ematen duen saria da. Berdintasuna, Justizia eta Gizarte Politikak Sailari dagokio.

Helburua 
Beren ibilbide pertsonalari edo profesionalari esker giza eskubideak sustatzearekin, babestearekin eta hedatzearekin duten konpromisoa erakusten duten pertsonen edo taldeen lana publikoki aintzatesteko eta saritzea du helburua.

2003an sortu zen saria eta René Cassin izendatu zuten baionatar giza eskubideen aldeko ekintzailearen omenez. Urtero abenduaren 10ean, Giza Eskubideen Nazioarteko Egunean Jaurlaritzak ekitaldi bat antolatzen du saria emateko.

Lehen Mundu Gerraren esperientziak izugarri markatu zuen Cassin. Harrezkero, gerra horretako soldaduen eta biktimen defendatzaile sutsua izan zen. 1948ko Giza Eskubideen Aldarrikapen Unibertsalaren inspiratzaile nagusia izan zen, eta ezinbesteko rola bete zuen 1950eko Giza Eskubideen Europako Itunaren lanketan. Bakearen Nobel Saria irabazi zuen 1968an, giza eskubideen alde egiteagatik, eta saria Estrasburgoko Giza Eskubideen Nazioarteko Institutua sortzeko erabili zuen.

Saridunak 
 2022: Dora María Téllez
 2021: Elisa Loncón
2020: Carlos Martin Beristain
 2019: Federico Mayor Zaragoza.
 2018: José Palazón eta Juan José Aguirre
 2017: Sexual Minorities Uganda
 2016: Salvamento Marítimo Humanitario, Zaporeak-Sabores Solidarios eta Comunidad de Sant'Egidio
 2015: “Frankismoaren krimenen aurkako kereilaren euskal plataforman” antolatutako euskal biktima kereilariei
 2014: Adi-adian programetan parte hartu duten biktimak, biktima hezitzaileak eta Glencree
 2013: Errefuxiatuen Laguntzarako Batzordea Euskadin
 2012: Bakeaz
 2011: Aminatou Haidar
 2010: Gernika Gogoratuz eta Brigadas GKEko ordezkariak
 2009: Marcos Ana (Fernando Macarro Castillo)
 2008: Desmond Tutu & Roelf Meyer
 2007: Aranzadi Zientzia Elkartea eta «Francisco y Catalina» ontziko tripulazioa
 2006: Maiatzeko Plazako Amonak
 2005: Alec Reid eta Harold Good
 2004: Koro Erdozia Lasa
 2003: Colectivo Hetaira

Erreferentziak

Ikus, gainera 
 Giza Eskubideen Nazioarteko Eguna
 Giza eskubideak
 Bakea

Kanpo estekak 
 René Cassin Saria Proiektua - Eusko Jaurlaritzaren webgune ofiziala

Eusko Jaurlaritzaren sariak
Giza eskubideak
Giza eskubideen aldeko ekintzaileak
Eusko Jaurlaritzaren sailak
Sariak
Sariak gaiaren arabera
Sariak herrialdearen arabera